**POZIV NA DODJELU BESPOVRATNIH SREDSTAVA**

**STAŽIRANJE U GOSPODARSTVU**

**(*referentni broj:* C3.2.R2-I1.05*)***

**PRILOG 2.**

**Obavezni sadržaj sporazuma o partnerstvu između prijavitelja, partnera i studenta**

Odredbe koje je potrebno obavezno definirati:

* Odredbe koje se odnose na definiranje svrhe/cilja suradnje/partnerstva; uloge i odgovornosti strana sporazuma (zadaće i obveze korisnika, partnera i studenta u provedbi aktivnosti projekta i podjeli rizika), otkaz, raskid, izmjene i prijenos sporazuma, viša sila, primjenjivo pravo i rješavanje spora, s posebnim naglaskom na uvjete zapošljavanja asistenta, plaćanje doktorskog studija, temu istraživanja, mentorsku podršku te pristup znanstveno istraživačkim resursima.
* Odredba koja propisuje da se sva prava intelektualnog vlasništva koja proizlaze iz projekta te povezana prava pristupa dodjeljuju partnerima u suradnji na način koji prikladno odražava njihove radne pakete, doprinose i interese. Alternativno, može se definirati da istraživačke organizacije ili istraživačke infrastrukture dobivaju naknadu koja je istovjetna tržišnoj cijeni za prava intelektualnog vlasništva koja proizlaze iz njihovih aktivnosti i koja se prenose na uključene poduzetnike ili se tim poduzetnicima dodjeljuju prava pristupa tim pravima. Ukupan iznos vrijednosti doprinosa, financijskog i nefinancijskog, uključenih poduzetnika troškovima aktivnosti istraživačkih organizacija ili istraživačkih infrastruktura koje su dovele do predmetnog prava intelektualnog vlasništva, mogu se oduzeti od te naknade.

**Preporučeni sadržaj sporazuma o partnerstvu između prijavitelja, partnera i studenta**

Dodatne odredbe koje je preporučeno definirati:

* načini komunikacije i prijenosa informacija unutar partnerstva i izvještavanje prema ugovornim tijelima, načini praćenja i nadzora nad projektom; neispunjavanje obaveza;
* financije (čuvanje računa i potvrda o troškovima ostvarenima na projektu uključujući i izdavanje računa za doktorski studij studentu koji za to prima potporu u sklopu troškova partnera, planirana dinamika prijenosa sredstava od korisnika na partnera/e); prihvatljivost izdataka, njihova vrijednost i iznos bespovratnih sredstava za aktivnosti korisnika/partnera/studenta u okviru projekta koji je predmet sporazuma;
* pristup podacima i zaštita osobnih podataka; uzajamna odgovornost/jamstva; odgovornost za štetu nanesenu trećim osobama;
* korištenje pozadinskih informacija, povjerljive informacije, javna objava rezultata projekta – informiranje javnosti i vidljivost.